156 
For nærmere at følge en enkelt af de Formers Livsforhold, 
som saaledes karakteriserede: vore ferske Vandes Plankton, undersøgte 
jeg nærmere Volvox globator. Jeg fandt denne Form i Efteraaret 
1893, som man vil se af den ovenfor givne Fortegnelse, ret 
almindelig i Aaindsamlingerne, og direkte Undersøgelse af Søerne 
bragte mig den altid; dog optraadte den da ingenlunde i stort 
Antal. Den fandtes nu hele Vinteren 1893 i Indsamlingerne i 
Åaerne og savnedes aldrig; utvivlsomt lever den altsaa som roterende 
Kugle Vinteren over under Isen. I April—Maj Maaned og op til 
c. 15. Juni vedbliver den med at være ret, men ikke overvættes, 
hyppig; den dominerer i alt Fald ikke. — Da sker der imidlertid 
pludselig en stor Forandring. Formen tager nu Téten fremfor alle 
andre Planktonorganismer. Den findes i aldeles utrolige Masser 
næsten i hver Sø, hvert Vandhul om Frederiksborg. Naar Nettet 
kun i 1 Minut har slæbt efter Baaden, faar man Blikbeholderen 
fyldt med dens smaragdgrønne, gyldentglinsende Plankton, og bøjer 
man sig over Baadens Ræling, ser man de Tusinder af Kugler 
langsomt rotere afsted gennem Vandet. Det var i disse Dage fra 
15. Juni til 7. Juli, som om hver Sø var inficeret med Volvox; 
ingen pelagisk Indsamling kunde foretages, uden at den overalt 
maskerede alt andet Liv. Samtidig se vi henimod Slutningen af 
Fænomenet, at Volvoxkuglerne i Stedet for, som før Tilfældet 
var, at være fyldte med andre lignende, men mindre Kugler, nu 
pludselig fyldes med ganske smaa brunsorte, hvis Overflade bærer 
talløse skarpe, piggede Udvæxter. Det er Artens Zygoter, der ofte 
i et Antal af c. 20—30 træffes inde i Kuglen, og mod Slutningen 
træffe vi næsten ingen, der ikke bærer disse i sig. Da indtræffer 
Forfaldsperioden. Kuglerne ere blevne meget store, de ere bristede 
hist og her; halve Kugler med yderst ringe Bevægelse gaa deres 
fuldstændige Opløsning i Møde, og daglig aftage nu Volvoxmasserne. 
Hertil bidrager ogsaa Cyclopsine castor, hvis Sværme netop staa 
i Begreb med at afløse Volvox, og først i September—Oktober be- 
gynder denne atter langsomt at blive ret hyppig, men naar aldrig 
at blive den dominerende Planktonform. 
